# Viceprezident Spojených štátov

|  |
| --- |
| Viceprezident Spojených štátov *Vice President of the United States* |
|  *Znak viceprezidenta Spojených štátov*

---

 |
| Úradujúci JD Vance  od 20. januára 2025 |
| Oslovenie | *Mister Vice President* *The Honorable* *Mister President* (v rámci senátu) *His Excellency* |
| Sídlo | Number One Observatory Circle |
| Funkčné obdobie | 4 roky |
| Vytvorenie | 4. marca 1789 (pred 237 rokmi) |
| Prvý vo funkcii | John Adams |
| Posledný vo funkcii | Kamala Harrisová |
| Plat | 284 600 $ ročne |

Vlajka viceprezidenta Spojených štátov
**Viceprezident Spojených štátov** (angl.  *Vice President of the United States*) je po prezidentovi druhým najvyšším predstaviteľom Spojených štátov a podľa ústavy je predsedom ex officio Senátu Spojených štátov. Právo na hlasovanie v senáte má však iba v prípade rovnosti hlasov. V poradí nástupníctva na funkciu prezidenta je prvý, kto by v prípade neschopnosti výkonu funkcie prezidenta nastúpil na jeho miesto. Viceprezidenta volia občania Spojených štátov nepriamo spolu s prezidentom v prezidentských voľbách na 4 roky pomocou Zboru voliteľov.

V novembri 2020 bola v prezidentských voľbách zvolená na post viceprezidenta Kamala Harrisová. Do funkcie nastúpila 20. januára 2021, kedy bola inaugurovaná ako 49. viceprezidentka Spojených štátov. Stala sa prvou černoškou, juhoazijatkou a ženou na tomto poste. Súčasným, v poradí 50. viceprezidentom USA, je JD Vance, ktorý bol inaugurovaný 20. januára 2025.

## Nástupníctvo

V prípade uvoľnenia úradu prezidenta Spojených štátov sa viceprezident stáva prezidentom do konca funkčného obdobia. V prípade uvoľnenia úradu viceprezidenta Spojených štátov prezident prostredníctvom 25. dodatku ústavy menuje nového viceprezidenta s väčšinovým súhlasom Senátu a Snemovne reprezentantov.
Osoba vykonávajúca úrad prezidenta či viceprezidenta nemôže byť naturalizovaný občan Spojených štátov, občianstvo musí získať narodením. Minister vlády môže byť narodený v cudzine, ale tým mu zaniká možnosť vykonávať úrad prezidenta či viceprezidenta.

## Obsadenie úradu

Úrad viceprezidenta Spojených štátov do roku 2021 zastávali len muži. V prezidentských voľbách v roku 2008 kandidovala do tejto funkcie Sarah Palinová. Ide ešte len o druhou ženou v dejinách USA, ktorá bola nominovaná na druhý najvyšší úrad, v rámci jednej z dvoch najväčších strán. Prvýkrát sa tak stalo v prezidentských voľbách 1984, kedy za Demokratickú stranu neúspešne kandidovala na úrad viceprezidentky newyorská kongresmanka Geraldine Ferrarová (spolu s prezidentským kandidátom Walterom Mondale). Kamala Harrisová je prvou ženou zvolenou do úradu, zároveň je prvou nebielou osobou v úrade.

## Žijúci viceprezidenti

K decembru 2022 žije 6 viceprezidentov: 1 úradujúca viceprezidentka a 5 bývalí viceprezidenti:

* Dan Quayle (79 rokov)
(1989 – 1993)
* Al Gore (78 rokov)
(1993 – 2001)
* Dick Cheney (85 rokov)
(2001 – 2009)
* Joe Biden (83 rokov)
(2009 – 2017)
* Mike Pence (67 rokov)
(2017 – 2021)
* Kamala Harrisová (61 rokov)
(2021 – 2025)
* JD Vance (41 rokov)
(od 2025)

## Zdroj

*Tento článok je čiastočný alebo úplný preklad článku Viceprezident Spojených států amerických na českej Wikipédii.*